
PRORAČUNSKA PROCJENA
upućena Odboru za industriju, istraživanje i energetiku o Prijedlogu uredbe Europskog parlamenta i Vijeća o uspostavi Okvirnog programa za istraživanja i inovacije Obzor Europa za razdoblje 2028. – 2034., o utvrđivanju pravila za sudjelovanje i diseminaciju rezultata te o stavljanju izvan snage Uredbe (EU) 2021/695
(COM (2025)0543 – C10‑0164/2025 – 2025/0543(COD))
<Intro>Odbor za proračune proveo je procjenu Prijedloga u skladu s člankom 58. Poslovnika i zaključio sljedeće:</Intro>
Odbor za proračune,
A.	budući da se u Draghijevom izvješću istraživanje i inovacije utvrđuju kao jedan od glavnih pokretača produktivnosti i dobrobiti ljudi, koji može stvoriti pozitivne vanjske učinke i poduprijeti stratešku autonomiju i socijalni model EU-a; budući da se u izvješću podupire osmišljavanje reformiranog i jednostavnijeg programa usmjerenog na odabrane prioritete i povećani proračun od 200 milijardi EUR; budući da se u Draghijevu izvješću ističe nedovoljna usmjerenost na revolucionarne inovacije u trenutačnom inovacijskom sustavu EU-a;
B.	budući da se privremenom evaluacijom programa Obzor Europa[footnoteRef:1] potvrđuju njegove visoka europska dodana vrijednost, relevantnost i učinkovitost; budući da se u evaluaciji ističe činjenica da se, unatoč povećanju prosječne stope uspješnosti s 12 % u okviru programa Obzor 2020. na 16,4 % u okviru programa Obzor Europa (i s 9 % na 14 % u zemljama širenja), moglo financirati samo 30 % visokokvalitetnih prijedloga te da bi za financiranje svih prijedloga bilo potrebno dodatnih 81,8 milijardi EUR; [1:  Radni dokument službi Komisije od 20. travnja 2025. naslovljen „Privremena evaluacija Okvirnog programa za istraživanja i inovacije Obzor Europa (2021. – 2024.)” (SWD(2025)0110).] 

C.	budući da se u Izjavi iz Budimpešte ponovno ističe važnost izdvajanja 3 % BDP-a za istraživanja i razvoj do 2030.; budući da je u 26 godine od Deklaracije iz Barcelone samo nekoliko država članica postiglo taj cilj; budući da program Obzor Europa može doprinijeti postizanju tog cilja i mobilizirati dodatna sredstva javnih i privatnih subjekata;
[bookmark: _Hlk224037259]D.	budući da se u Lettinu izvješću predlaže nova „peta sloboda za poboljšanje istraživanja, inovacija i obrazovanja na jedinstvenom tržištu”, za što je potreban ojačan i potpuno operativan Europski istraživački prostor (EIP); budući da bi program Obzor Europa trebao doprinijeti provedbi te dodatne slobode, među ostalim podupiranjem mobilnosti istraživača unutar EIP-a;
E.	budući da je važno da mobilizacija sredstava i povećanje ulaganja u istraživanja i inovacije ne proizlaze isključivo iz javnog sektora, koji bi trebao djelovati kao poluga za mobilizaciju privatnih ulaganja, zahvaljujući čemu bi istraživanja i inovacije postali privlačna područja ulaganja za poduzeća, uključujući mala i srednja poduzeća;
F.	budući da trajne razlike u uspješnosti u području istraživanja i inovacija i dalje ograničavaju cjelokupnu konkurentnost EU-a; budući da je pojačana konvergencija unutar EIP-a potrebna kako bi se premostio inovacijski jaz i oslobodili neiskorišteni potencijali za izvrsnost u svim državama članicama;
G.	budući da je aktualni opći rat u Ukrajini dokaz važnosti tehnologija s dvojnom namjenom;
1.	smatra da bi se omotnica programa trebala povećati sa 154 milijarde EUR na 200 milijardi EUR (ili 177 milijardi EUR u cijenama iz 2025.) kako bi se europskoj konkurentnosti dao poticaj potreban inovacijama u ključnim sektorima, poduprla istraživačka baza EU-a i potaknula nova rješenja za globalne društvene izazove, a tako osigurale odgovarajuće razine financiranja za sve prioritete i ciljeve programa, čime bi se podupro cilj prema kojemu je do 2030. za rashode za istraživanje i razvoj potrebno izdvojiti 3 % BDP-a;
2.	smatra da od samog početka i tijekom cijelog programskog razdoblja predstojećeg višegodišnjeg financijskog okvira 2028. – 2034. na raspolaganju moraju biti dostatni ljudski, tehnički i informatički resursi kako bi se osigurala učinkovita provedba programa Obzor Europa;
3.	ističe da su istraživanja i inovacije glavni pokretači dugoročne konkurentnosti; stoga smatra bi intervencije iz naslova 2. sljedećeg višegodišnjeg financijskog okvira općenito, a posebno iz programa Obzor Europa, trebalo, između ostalog, usmjeriti na smanjenje inovacijskih razlika između EU-a i globalnih konkurenata kako bi se ojačala konkurentnost EU-a; to uključuje omogućavanje neometnog prelaska izvrsnih istraživanja na utrživa rješenja te osiguravanje tehnološke prednosti koju poduzeća u EU-u trebaju za uspjeh u otvorenom tržišnom natjecanju na globalnoj razini;
4.	smatra da bi za jačanje tehnološke suverenosti i otpornosti izdašna sredstva trebalo usmjeriti na sigurnosne tehnologije, tehnologije s dvojnom namjenom i obrambene tehnologije kao i projekte u području istraživanja i inovacija; napominje da je Komisija predložila poseban program za istraživanja povezana s obranom u okviru Europskog fonda za konkurentnost; pozdravlja činjenicu da je program Obzor Europa i dalje posvećen podupiranju civilnog istraživanja i istraživanja s dvojnom namjenom;
5.	ističe da raščlamba proračuna u članku 6. uključuje samo sedam okvirnih iznosa na razini stavki u usporedbi s njih 15 u razdoblju 2021. – 2027.; izražava zabrinutost zbog nedostatka predvidljivog proračuna za mnoge mjere, posebno u okviru prvog i trećeg stupa, za koje korisnici nemaju jasnu financijsku omotnicu; sa zabrinutošću napominje da bi to Komisiji dalo veliku slobodu za izmjene prioriteta u vezi s potrošnjom i za odlučivanje o njima tijekom provedbe bez ikakve dodane vrijednosti za istraživače, inovatore i MSP-ove koji upotrebljavaju programe; preporučuje da se u temeljnom aktu utvrde okvirne podomotnice za svaki stup i svaki potprogram kako bi se povećale dugoročna predvidljivost, transparentnost i demokratska odgovornost;
6.	uviđa da je Europski institut za inovacije i tehnologiju (EIT) podupirao nekoliko generacija zajednica znanja i inovacija (ZZI), iskorištavajući snagu ekosustava istraživanja i inovacija u EU-u; smatra da bi EIT trebao pomagati ZZI-jima da budu uspješni tako što će dijeliti dobre prakse, pomagati u upravljanju javnim sredstvima i stvarati dodatnu vrijednost između ZZI-ja; poziva na dodjelu odgovarajućih financijskih i ljudskih resursa EIT-u, čime bi se zajamčilo da ta decentralizirana agencija raspolaže dostatnim sredstvima za obnašanje svog budućeg mandata i obavljanje zadaća koje su joj povjerene;
7.	ističe da bi program Obzor Europa trebao ostati potpuno autonoman i neovisan, pri čemu bi se na temelju usklađenih strateških prioriteta osigurala dosljednost i komplementarnost s Europskim fondom za konkurentnost, a čime se u pitanje ne dovode njegova vlastita upravljačka struktura, kriteriji evaluacije koji se temelje na izvrsnosti i neovisna pravila; ističe da je istodobno neophodno da Obzor Europa ostane koordiniran sa svim programima EU-a koji mogu biti povezani s inovacijama i istraživanjima u područjima obrazovanja, zdravlja, privlačenja ulaganja ili poticanja konkurentnosti naših poduzeća; prima na znanje predložene sinergije između Obzora Europa i Europskog fonda za konkurentnost; slaže se s procjenom da bi ta dva programa trebala blisko surađivati kako bi se osiguralo da je proračun EU-a prikladan za potporu europskim inovatorima, od osnovnog istraživanja do komercijalizacije; u tom pogledu naglašava da se svaki međusobni doprinos među programima mora na odgovarajući način odražavati u izvješću o uspješnosti programa; naglašava da povećana komplementarnost među programima ne smije dovesti do nerazmjerne složenosti za korisnike; poziva na veću jasnoću, dostupnost i usklađenost financiranja EU-a kako bi se olakšala upotreba i maksimalno povećao učinak ulaganja;
8.	sa zabrinutošću ističe trajni strukturni jaz među državama članicama u području istraživanja i inovacija te poziva na ulaganje većih napora kako bi se taj jaz u EU-u premostio;
9.	uviđa da je fleksibilnost važna značajka strukture VFO-a za razdoblje 2028. – 2034., kako ju je predložila Komisija; međutim, podsjeća na to da treba osigurati predvidljiva i dostatna godišnja sredstva za program Obzor Europa, uzimajući u obzir dugoročnu prirodu istraživačkih i inovacijskih projekata; smatra da bi se indikativnom dodjelom proračunskih sredstava za svaku stavku programa osigurala predvidljivost za krajnje korisnike, bez da se proračunskom tijelu uskrate njegove ovlasti; 
10.	izražava žaljenje zbog nedostatka dovoljno detaljne okvirne proračunske nomenklature predložene u zakonodavnom financijskom i digitalnom izvještaju, koja uključuje samo pet proračunskih linija, u usporedbi s njih 44 u razdoblju 2021. – 2027.; smatra da će to narušiti nadzor, predvidljivost i sposobnost proračunskog tijela da ispravno upravlja političkim prioritetima u godišnjem proračunskom postupku; izražava zabrinutost zbog toga što bi prekomjerno agregirana proračunska struktura uvelike olakšala prijenose koji ne podliježu odluci proračunskog tijela; stoga preporučuje detaljniju nomenklaturu koja na odgovarajući način odražava ciljeve i strukturu programa te povećava transparentnost, odgovornost i parlamentarni nadzor; podsjeća na to da proračunska nomenklatura mora biti usklađena s člankom 47. stavkom 2. Financijske uredbe[footnoteRef:2], kojim je predviđeno da svaka glava odgovara području politika, a svako poglavlje, u pravilu, programu ili aktivnosti, u skladu s načelima specifikacije, dobrog financijskog upravljanja i transparentnosti; ustraje u tome da proračunska nomenklatura čini sastavni dio pregovaračkog stajališta Parlamenta i da se o njoj mora raspravljati u međuinstitucijskim pregovorima; u tom pogledu smatra da revidirani izvještaj o financijskim i digitalnim aspektima zakonodavnog prijedloga mora biti dio konačnog političkog dogovora; [2:  Uredba (EU, Euratom) 2024/2509 Europskog parlamenta i Vijeća od 23. rujna 2024. o financijskim pravilima koja se primjenjuju na opći proračun Unije (SL L, 2024/2509, ELI: http://data.europa.eu/eli/reg/2024/2509/oj).
] 

11.	ustraje u tome da je dovoljno detaljno i dobro zakonodavstvo s odgovarajućom razinom upravljanja uvjet za pravilno donošenje proračunskih odluka i odgovarajući parlamentarni nadzor tijekom izvršenja proračuna; smatra da loše koncipiran „upravljački mehanizam” ne može nadoknaditi gubitak zakonodavnih ili proračunskih ovlasti Parlamenta te da nije prikladan za upravljanje programom kojim se podupire rad u pionirskim područjima znanosti, tehnologije i inovacija, osobito s obzirom na to da inovacijski ciklusi u nekim strateškim sektorima traju tjednima ili mjesecima, dok je upravljački mehanizam postupak koji traje godinama;
12.	smatra da se sve bitne političke odluke, uključujući prioritete povezne s potrošnjom i dodjelu financijskih sredstava, moraju utvrditi u temeljnom aktu programa Obzor Europa, uz puno poštovanje ovlasti Parlamenta kao suzakonodavca i jedne grane proračunskog tijela EU-a; podsjeća na to da se svi elementi koji nisu ključni, a koji uključuju političke odluke koje nisu uključene u temeljni akt, moraju donijeti delegiranim aktima, uključujući programe rada;
13.	ističe da bi provedba i razvoj programa trebali biti transparentni uz poštovanje europskih vrijednosti, ljudskih prava i međunarodnog prava te uz potporu demokratskih institucija;
14.	podsjeća na to da se u Prijedlogu predviđa mogućnost upotrebe proračunskog jamstva; naglašava da se utjecaj operacija uzimanja i davanja zajmova na proračun u sklopu Okvirnog programa Obzor Europa mora jasno utvrditi, transparentno predstaviti i pomno pratiti tijekom razdoblja VFO-a; ustraje u tome da se svim odlukama povezanima s takvim operacijama moraju u potpunosti poštovati ovlasti suzakonodavaca i ovlasti proračunskog tijela; naglašava da bi se takvi instrumenti trebali strateški upotrebljavati kako bi se maksimalno povećali učinak, učinkovitost i održivost financiranja EU-a te istovremeno osigurala potpuna transparentnost, dobro upravljanje rizicima i poštovanje ovlasti proračunskog tijela; podsjeća na to da bi financijske interese Unije trebalo zaštititi, među ostalim mjerama, jamčenjem punog pristupa podacima koji se mogu revidirati, istražnim pravima Europskog ureda za borbu protiv prijevara i Ureda europskog javnog tužitelja te revizijskim pravima Europskog revizorskog suda;
15.	ističe da Europsko vijeće za inovacije (EIC), u prvom redu u okviru Fonda EIC-a, uključujući Fond za scale-up poduzeća u Europi, služi cilju pružanja potpore europskim start-up i scale-up poduzećima koji donose dugoročnu stratešku vrijednost za EU, u skladu s ciljevima Draghijeva izvješća; podsjeća na to da je EIC jedinstven instrument koji objedinjuje sredstva iz proračuna EU-a i privatne ulagače kako bi se poduzećima u fazi pokretanja, rasta i širenja omogućio pristup znatnom kapitalu; odlučno poziva na to da Fond za scale-up poduzeća u Europi nastavi sa svojom misijom u okviru EIC-a u sljedećem VFO-u; ističe da treba uvesti zaštitne mjere kako bi se osigurao dobar proračunski nadzor i izbjegla šteta za ugled proračuna Unije; u tom kontekstu napominje da bi, s obzirom na jedinstvenu prirodu EIC-a i njegovu potrebu za funkcioniranjem na globalnom tržištu poduzetničkog kapitala koje se brzo mijenja i na kojem su veliki gubici kapitala neizbježni, prema potrebi mogla predvidjeti ciljana izuzeća od Financijske uredbe, u koordinaciji s Odborom za proračune i Odborom za proračunski nadzor; ističe da ta izuzeća moraju biti temeljito opravdana i da se njima ne bi smjele ugroziti ovlasti Parlamenta kao proračunskog tijela; podsjeća na važnost ulaganja u europske strateške sektore, uključujući umjetnu inteligenciju, kvantne tehnologije, tehnologiju s dvojnom namjenom, obranu i čiste tehnologije, kako bi se povećale konkurentnost i europska strateška autonomija;
16.	naglašava da je potrebno pružiti potporu scale-up poduzećima i pomoći europskim start-up poduzećima u snalaženju u „dolini smrti”, u kojoj nedostatak komercijalizacije često dovodi do neuspjeha ili premještanja izvan EU-a; naglašava da bi u okviru programa Obzor Europa istraživanje i inovacije trebali biti u središtu gospodarske strategije i strategije ulaganja EU-a, dok bi Europski fond za konkurentnost trebao biti usmjeren na ubrzani razvoj, provedbu i industrijsku konkurentnost te pretvaranje najjačih europskih istraživanja i inovacija u širenje i uvođenje na europskoj razini;
17.	podsjeća na to da bi program Obzor Europa trebao uključivati i „otvoreni” pristup (odozdo prema gore) i pristup usmjeren na „javnu politiku” (odozgo prema dolje), u bliskoj koordinaciji i sinergiji s Europskim fondom za konkurentnost i njegovim sastavnicama politike, posebno u tehnologijama s dvojnom namjenom, koje bi se mogle proširiti u okviru ECF-a; ističe da su takva sinergija i usmjerenost na učinkovitost i djelotvornost neophodne za poštovanje načela dobrog financijskog upravljanja;
18.	podsjeća na to da se administrativni postupci moraju pojednostavniti za sve podnositelje zahtjeva, posebno za manje ili srednje projekte, kako bi se osiguralo bolje sudjelovanje MSP-ova i start-up poduzeća, uključujući smanjenje opterećenja za podnošenje zahtjeva i bržu isplatu bespovratnih sredstava; u tom pogledu naglašava da bi program trebao olakšati sudjelovanje svih vrsta dionika, posebno novih sudionika, MSP-ova, inovativnih start-up i scale-up poduzeća, akademske zajednice i novih ciljnih skupina, u prvom redu putem nacionalnih kontaktnih točaka, koje moraju surađivati s relevantnim strukturama potpore u okviru drugih programa EU-a;
19.	ističe da upotreba vanjskih namjenskih prihoda u sklopu programa Obzor Europa mora biti potpuno transparentna i podložna učinkovitom parlamentarnom nadzoru; u tom pogledu prima na znanje odredbe koje se odnose na financijske doprinose bilo koje treće zemlje sudionice i drugih donatora; ističe da bi, ako vodeći odbor namjerava izmijeniti odredbe koje se odnose na vanjske namjenske prihode, to trebao učiniti u koordinaciji s Odborom za proračune i drugim odborima kako bi se osigurao dosljedan pristup;
20.	podsjeća na Prijedlog uredbe o uspostavi okvira za praćenje proračunskih rashoda i uspješnost te drugih horizontalnih pravila za programe i aktivnosti EU-a („Uredba o uspješnosti”), kojim se uspostavljaju jedinstveni pojednostavnjeni popis pokazatelja uspješnosti te odredbe o praćenju i evaluaciji, od kojih su neke relevantne za program Obzor Europa; podsjeća na to da bi primjena horizontalnih načela trebala, ako je to izvedivo i primjereno, biti usklađene sa sektorskim pravilima, kako je predviđeno u preinaci Financijske uredbe, kako bi se osiguralo da se ona primjenjuju na način kojim se propisno uzimaju u obzir posebnosti sektorskih programa; ističe da će se svaka promjena u strukturi, ciljevima i prihvatljivim mjerama u okviru programa morati na odgovarajući način odražavati u relevantnim odredbama i u Prilogu I. Uredbi o uspješnosti, kao dio postupka izmjene te uredbe i pregovora o njoj; ističe da bi, iako se Uredba o uspješnosti može dopuniti sektorskim zakonodavstvom, primjerice u pogledu evaluacija programa, ono trebalo ostati usklađeno s odredbama te uredbe;
21.	smatra da bi se opozvana sredstva za istraživanje trebala u potpunosti ponovno upotrijebiti kako bi se doprinijelo jačanju istraživačkih kapaciteta EU-a, bez umjetnog određivanja gornjih granica iznosa, s obzirom na to ona nisu predviđena u Financijskoj uredbi; također smatra da bi sredstva vraćena iz financijskih instrumenata trebala ostati dostupna u okviru programa Obzor Europa.

</Amend>
<Amend>Amandman		<NumAm>2</NumAm>
<DocAmend>Prijedlog uredbe</DocAmend>
<Article>Uvodna izjava 36.a (nova)</Article>
	

	Tekst koji je predložila Komisija
	Izmjena

	
	(36.a)	Komplementarnost između programa Obzor Europa i drugih instrumenata Unije, uključujući Europski fond za konkurentnost, ne bi se trebala ostvarivati nauštrb sljedivosti rashoda ili ovlasti proračunskog tijela. Doprinos programa Obzor Europa zajednički financiranim djelovanjima trebao bi i dalje biti jasno prepoznatljiv u svim fazama proračunskog ciklusa te bi se trebao na odgovarajući način odražavati u izvješću o uspješnosti programa.


</Amend>

<Amend>Amandman		<NumAm>3</NumAm>
<DocAmend>Prijedlog uredbe</DocAmend>
<Article>Uvodna izjava 37.b (nova)</Article>
	

	Tekst koji je predložila Komisija
	Izmjena

	
	(37.b)	Odredbe ove Uredbe i njezini mehanizmi upravljanja trebali bi doprinijeti pravilnom donošenju odluka proračunskog tijela i odgovarajućem parlamentarnom nadzoru. Konkretno, svaka specifikacija unutarnje strukture Programa trebala bi se na odgovarajući način odražavati u proračunskoj nomenklaturi uvođenjem odgovarajućih proračunskih linija.


</Amend>
<Amend>Amandman		<NumAm>4</NumAm>
<DocAmend>Prijedlog uredbe</DocAmend>
<Article>Uvodna izjava 37.c (nova)</Article>
	

	Tekst koji je predložila Komisija
	Izmjena

	
	(37.c)	U skladu s člankom 15. stavkom 3. Financijske uredbe opozvana sredstva za istraživanje iznova se koriste za jačanje istraživačkih kapaciteta Unije, bez ikakvog preventivnog ograničenja kojim se proračunsko tijelo ograničava u godišnjem proračunskom postupku. 


</Amend>

<Amend>Amandman		<NumAm>5</NumAm>

<DocAmend>Prijedlog uredbe</DocAmend>
<Article>Uvodna izjava 38.a (nova)</Article>
	

	Tekst koji je predložila Komisija
	Izmjena

	
	(38.a)	Utjecaj ove Uredbe na proračun Unije procijenjen je+ u skladu s člankom 310. stavkom 4. Ugovora o funkcioniranju Europske unije. Za njezinu provedbu trebalo bi osigurati dostatne financijske i ljudske resurse, uzimajući u obzir utjecaj njezina financiranja na druge programe ili politike Unije te osiguravajući njezinu usklađenost s višegodišnjim financijskim okvirom, sustavom vlastitih sredstava i odgovarajućim Međuinstitucijskim sporazumom, kao i s proračunskim načelima utvrđenima u Uredbi (EU, Euratom) 2024/2509 Europskog parlamenta i Vijeća[1].

	
	____________________

	
	+ Pro memoria: Proračunska procjena Odbora za proračune Europskog parlamenta o Prijedlogu odluke Vijeća o Uredbi Europskog parlamenta i Vijeća o uspostavi Okvirnog programa za istraživanja i inovacije Obzor Europa za razdoblje 2028. – 2034. o utvrđivanju pravila za sudjelovanje i diseminaciju rezultata te o stavljanju izvan snage Uredbe (EU) 2021/695 (COM(2025)0543).

	
	[1] Uredba (EU, Euratom) 2024/2509 Europskog parlamenta i Vijeća od 23. rujna 2024. o financijskim pravilima koja se primjenjuju na opći proračun Unije (SL L, 2024/2509, 26.9.2024., ELI: http://data.europa.eu/eli/reg/2024/2509/oj).


</Amend>
[bookmark: _Hlk233194052][bookmark: _Hlk233194012]<Amend>Amandman		<NumAm>6</NumAm>
<DocAmend>Prijedlog uredbe</DocAmend>
<Article>Članak 6. – stavak 1.</Article>
	

	Tekst koji je predložila Komisija
	Izmjena

	1.	Indikativna financijska omotnica za provedbu Programa za razdoblje od 1. siječnja 2028. do 31. prosinca 2034. iznosi 175 002 000 000 EUR u tekućim cijenama.
	1.	Financijska omotnica za provedbu Uredbe za razdoblje 2028. – 2034. iznosi 200 003 562 000 EUR u tekućim cijenama (177 010 000 000 EUR u cijenama iz 2025.).


</Amend>
<Amend>Amandman		<NumAm>7</NumAm>
<DocAmend>Prijedlog uredbe</DocAmend>
<Article>Članak 7. – stavak 2.a (novi)</Article>
	

	Tekst koji je predložila Komisija
	Izmjena

	
	2.a	[Od 1. siječnja 2028. / datuma početka provede Programa], odstupajući od članka 212. stavka 3. prvog, drugog i četvrtog podstavka Financijske uredbe, prihodi, vraćanja i povrati od financijskih instrumenata financiranih na temelju ove Uredbe i njoj prethodnih uredaba za koje su izdvojene rezervacije iz Europskog fonda za konkurentnost koriste se za pružanje potpore Unije u okviru programa Obzor Europa. Odstupajući od članka 21. stavka 3. točke (f) i u skladu s člankom 21. stavkom 5. Financijske uredbe, ta sredstva čine vanjske namjenske prihode programa Obzor Europa. Prihodi, vraćanja i povrati od financijskih instrumenata koje provodi Fond EIC-a ostaju na bilanci Fonda EIC-a.


</Amend>
<Amend>Amandman		<NumAm>8</NumAm>
<DocAmend>Prijedlog uredbe</DocAmend>
<Article>Članak 7. – stavak 2.b (novi)</Article>
	

	Tekst koji je predložila Komisija
	Izmjena

	
	2.b	Odobrena sredstva za preuzimanje obveza jednaka iznosu opozivâ koji proizlazi iz potpunog ili djelomičnog neprovođenja istraživačkih projekata ponovno se, u kontekstu proračunskog postupka, stavljaju na raspolaganje ovom Programu, prvenstveno za isti cilj.


</Amend>
<Amend>Amandman		<NumAm>9</NumAm>
<DocAmend>Prijedlog uredbe</DocAmend>
<Article>Članak 10. – stavak 3.</Article>
	

	Tekst koji je predložila Komisija
	Izmjena

	3.	Uz iznimku financijskih instrumenata u okviru EIC-a (Fond) za koje se potpora Unije pruža u obliku proračunskog jamstva ili financijskog instrumenta, među ostalim u kombinaciji s bespovratnom potporom u okviru operacije mješovitog financiranja, potpora se pruža isključivo putem Instrumenta Europskog fonda za konkurentnost InvestEU i provodi u skladu s primjenjivim pravilima tog instrumenta putem sporazuma o doprinosu ili jamstvu sklopljenih u tu svrhu. Ako upotrebljava Instrument ECF InvestEU, Program osigurava rezervacije za proračunsko jamstvo i financiranje financijskim instrumentima, među ostalim u kombinaciji s bespovratnom potporom u obliku operacije mješovitog financiranja. 
	3.	Uz iznimku financijskih instrumenata u okviru EIC-a (Fond), uključujući Fond za scale-up poduzeća u Europi, za koje se potpora Unije pruža u obliku proračunskog jamstva ili financijskog instrumenta, među ostalim u kombinaciji s bespovratnom potporom u okviru operacije mješovitog financiranja, potpora se pruža isključivo putem Instrumenta Europskog fonda za konkurentnost InvestEU i provodi u skladu s primjenjivim pravilima tog instrumenta putem sporazuma o doprinosu ili jamstvu sklopljenih u tu svrhu. Ako upotrebljava Instrument ECF InvestEU, Program osigurava rezervacije za proračunsko jamstvo i financiranje financijskim instrumentima, među ostalim u kombinaciji s bespovratnom potporom u obliku operacije mješovitog financiranja, do maksimalnog iznosa proračunskog jamstva utvrđenog Uredbom o ECF-u. 


[bookmark: FootprintPageAD]</Amend>
</RepeatBlock-Amend>


PRILOG: PRIJAVA PRIMLJENIH INFORMACIJA
<FootprintIntro>U skladu s člankom 8. Priloga I. Poslovniku, izvjestitelj za proračunsku procjenu izjavljuje da je u svoju proračunsku procjenu uključio informacije o pitanjima koja se odnose na temu dosjea koje je, za potrebe pripreme proračunske procjene, prije njezina usvajanja u odboru, primio od sljedećih predstavnika interesnih skupina obuhvaćenih područjem primjene Međuinstitucijskog sporazuma o obveznom registru transparentnosti[footnoteRef:3] ili sljedećih predstavnika javnih tijela trećih zemalja, uključujući njihove diplomatske misije i veleposlanstva:</FootprintIntro> [3:  Međuinstitucijski sporazum od 20. svibnja 2021. Europskog parlamenta, Vijeća Europske unije i Europske komisije o obveznom registru transparentnosti (SL L 207, 11.6.2021., str. 1., ELI: http://data.europa.eu/eli/agree_interinstit/2021/611/oj).] 

	1. Predstavnici interesnih skupina obuhvaćeni područjem primjene Međuinstitucijskog sporazuma o obveznom registru transparentnosti

	Marie Curie Alumni Association

	2. Predstavnici javnih tijela trećih zemalja, uključujući njihove diplomatske misije i veleposlanstva

	Nije ih bilo.


Navedeni popis sastavljen je pod isključivom odgovornošću izvjestitelja za proračunsku procjenu.
Ako su fizičke osobe na popisu navedene imenom, funkcijom ili imenom i funkcijom, izvjestitelj za proračunsku procjenu izjavljuje da je tim fizičkim osobama dostavio Obavijest Europskog parlamenta o zaštiti podataka br. 484 (https://www.europarl.europa.eu/data-protect/index.do), u kojoj se navode uvjeti za obradu njihovih osobnih podataka i prava povezana s tom obradom.

